Държавен вестник, бр. 36, 2016 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  36
оценка на конкретните нужди на стопан-
ството в зависимост от предоставения пакет 
консултантски услуги.
(6) При комбинирано предоставяне на 
повече от един консултантски пакет на едно 
малко земеделско стопанство ползвателят на 
помощта извършва минимум едно посещение 
на стопанството в периода на предоставяне 
на пакетите.
Раздел II
Определяне на ползвател на помощта и  
изисквания за изпълнение на дейностите 
Чл. 8. (1) Ползвател на финансовата помощ 
по тази наредба е Националната служба за 
съвети в земеделието (НССЗ).
(2) Националната служба за съвети в зе-
меделието предоставя безплатно на малките 
земеделски стопанства консултантските па-
кети по чл. 7, ал. 1.
Чл. 9. (1) Съдържанието на консултант-
ските пакети по чл. 7, ал. 1 се разработва от 
ползвателя на помощта във форма по образец 
съгласно приложение № 2 и се предоставя 
за одобрение от министъра на земеделието 
и храните.
(2) Съдържанието на консултантските 
пакети се разглежда от комисия, назначена 
със заповед на министъра на земеделието и 
храните.
(3) Комисията по ал. 2 може да изисква от 
ползвателя на помощта допълнителна инфор-
мация и данни. Комисията приключва работа 
с протокол, който представя на министъра на 
земеделието и храните.
(4) Въз основа на протокола по ал. 3 ми-
нистърът на земеделието и храните издава 
заповед, с която одобрява или отказва да одо-
бри съдържанието на консултантските пакети.
(5) Заповедта по ал. 4 се съобщава и може 
да се обжалва по реда на Административно­
процесуалния кодекс.
(6) Изменението на съдържанието на кон-
султантските пакети се извършва по реда на 
ал. 1 – 5. 
Чл. 10. (1) Министърът на земеделието и 
храните със заповед определя началната дата, 
на която НССЗ започва предоставянето на 
консултантските пакети по чл. 7, ал. 1.
(2) В заповедта по ал. 1 се определя бюдже-
тът по подмярката за първата година, считано 
от датата на издаване на заповедта. За всяка 
следваща година се издава нова заповед на 
министъра на земеделието и храните, с ко-
ято се определя бюджетът по подмярката за 
съответната година. 
(3) Заповедите по ал. 1 и 2 се публикуват 
на електронните страници на ПРСР, на НССЗ 
и се изпращат на ДФЗ – РА. 
Чл. 11. (1) Националната служба за съвети 
в земеделието предоставя консултантските 
пакети по правила, одобрени със заповед на 
изпълнителния є директор.
(2) Правилата по ал. 1 се предоставят на 
дирекция „Развитие на селските райони“ – Уп-
равляващ орган на ПРСР 2014 – 2020 г., Звено 
за наблюдение, координация и контрол на 
дейността на Разплащателната агенция в 
Министерството на земеделието и храните и 
на Държавен фонд „Земеделие“ – Разплаща-
телната агенция (ДФЗ – РА). 
Раздел III
Финансови условия
Чл. 12. Финансова помощ се предоставя 
в рамките на наличните средства по ПРСР 
2014 – 2020 г.
Чл. 13. (1) Финансовата помощ за предос-
тавянето на консултантските пакети по чл. 7, 
ал. 1 е в размер на левовата равностойност на:
1. 453 евро – за ТП 1;
2. 296 евро – за ТП 2;
3. 120 евро – за ТП 3;
4. 425 евро – за ТП 4;
5. 438 евро – за ТП 5.1.; 
6. 550 евро – за ТП 5.2.;
7. 494 евро – за ТП 5.3.;
8. 662 евро – за ТП 5.4.;
9. 623 евро – за ТП 5.5.;
10. 707 евро – за ТП 5.6.;
11. 916 евро – за ТП 5.7.;
12. 278 евро – за ТП 6. 
(2) Размерът на финансовата помощ се 
намалява при комбинирано предоставяне на 
повече от един консултантски пакет на едно 
земеделско стопанство със:
1. 5.0 на сто – при комбинирано предоста-
вяне на два консултантски пакета; 
2. 7.5 на сто – при комбинирано предоста-
вяне на три консултантски пакета; 
3. 10.0 на сто – при комбинирано предос-
тавяне на четири консултантски пакета;
4. 12.5 на сто – при комбинирано предос-
тавяне на пет консултантски пакета;
5. 15.0 на сто – при комбинирано предос-
тавяне на шест консултантски пакета.
(3) Общият размер на финансовата помощ 
по ал. 1 за едно малко земеделско стопанство 
за заявените от него консултантски пакети в 
заявлението по чл. 15, ал. 1 не може да над-
вишава левовата равностойност на 1500 евро 
в рамките на календарната година. При из-
числяването на общия размер на финансовата 
помощ се включват консултантските пакети, 
за които началната дата на предоставянето 
им е през същата календарна година.
(4) Финансовата помощ по ал. 1 се изплаща 
за консултантски пакети, предоставени на 
малки земеделски стопанства, отговарящи на 
изискванията за получаването на съответния 
пакет, посочени в чл. 14.